CELEX: 32010B0536
Language: lv
Date: 2010-05-05 00:00:00
Title: Eiropas Parlamenta Lēmums (2010. gada 5. maijs) par Eiropas Izglītības fonda 2008. finanšu gada budžeta izpildes apstiprināšanu

25.9.2010   
            
            
               LV
            
            
               Eiropas Savienības Oficiālais Vēstnesis
            
            
               L 252/182
            
         EIROPAS PARLAMENTA LĒMUMS
   (2010. gada 5. maijs)
   par Eiropas Izglītības fonda 2008. finanšu gada budžeta izpildes apstiprināšanu
   (2010/536/ES)
   EIROPAS PARLAMENTS,
   ņemot vērā Eiropas Izglītības fonda 2008. finanšu gada galīgos pārskatus,
   ņemot vērā Revīzijas palātas ziņojumu par Eiropas Izglītības fonda 2008. finanšu gada pārskatiem, ar Fonda atbildēm (1),
   ņemot vērā Padomes 2010. gada 16. februāra ieteikumu (5827/2010 – C7-0061/2010),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1339/2008, ar ko izveido Eiropas Izglītības fondu (3), un jo īpaši tās 17. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0083/2010),
   
               1.
            
            
               sniedz Eiropas Izglītības fonda direktorei apstiprinājumu par Fonda 2008. finanšu gada budžeta izpildi;
            
         
               2.
            
            
               izklāsta savus konstatējumus turpmāk tekstā iekļautajā rezolūcijā;
            
         
               3.
            
            
               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Izglītības fonda direktorei, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).
            
         
      
         
            Priekšsēdētājs
         
         Jerzy BUZEK
      
      
         
            Ģenerālsekretārs
         
         Klaus WELLE
      
   
   
      (1)  OV C 304, 15.12.2009., 136. lpp.
   
      (2)  OV L 248, 16.9.2002., 1. lpp.
   
      (3)  OV L 354, 31.12.2008., 82. lpp.
   
      (4)  OV L 357, 31.12.2002., 72. lpp.
    ---documentbreak--- 
   
               25.9.2010   
            
            
               LV
            
            
               Eiropas Savienības Oficiālais Vēstnesis
            
            
               L 252/183
            
         EIROPAS PARLAMENTA REZOLŪCIJA
   (2010. gada 5. maijs)
   ar konstatējumiem, kas ir neatņemama daļa no Lēmuma par Eiropas Izglītības fonda 2008. finanšu gada budžeta izpildes apstiprināšanu
   EIROPAS PARLAMENTS,
   ņemot vērā Eiropas Izglītības fonda 2008. finanšu gada galīgos pārskatus,
   ņemot vērā Revīzijas palātas ziņojumu par Eiropas Izglītības fonda 2008. finanšu gada pārskatiem, ar Fonda atbildēm (1),
   ņemot vērā Padomes 2010. gada 16. februāra ieteikumu (5827/2010 – C7-0061/2010),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1339/2008, ar ko izveido Eiropas Izglītības fondu (3), un jo īpaši tās 17. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0083/2010),
   
               A.
            
            
               tā kā Revīzijas palāta norāda, ka tā ir guvusi pamatotu pārliecību par to, ka gada pārskati par 2008. finanšu gadu ir ticami un ka pakārtotie darījumi ir likumīgi un pareizi,
            
         
               B.
            
            
               tā kā 2009. gada 23. aprīlī Parlaments sniedza Eiropas Izglītības fonda direktorei apstiprinājumu par Fonda 2007. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā Parlaments cita starpā:
               
                           —
                        
                        
                           ņēma vērā Revīzijas palātas konstatējumu, ka budžeta grozījumā norādītais piešķirto ieņēmumu apjoms ir noteikts nepareizi (tam bija jābūt EUR 1 200 000 un nevis EUR 3 400 000),
                        
                     
                           —
                        
                        
                           norādīja, ka ticamības deklarācijā (kas pievienota gada darbības pārskatam) Fonda direktore ir iekļāvusi tādas pašas atrunas kā iepriekšējā gadā, proti, ir minēta politiskā nestabilitāte partnervalstīs, Tempus līgumu finanšu pārvaldība un Tempus tehniskās palīdzības iespējamās sociālās, juridiskās un finansiālās sekas, kā arī iespējamā ietekme uz Fonda reputāciju,
                        
                     
         
               1.
            
            
               pauž gandarījumu par to, ka Revīzijas palāta atzinusi Fonda 2008. finanšu gada pārskatus par likumīgiem un pareiziem;
            
         
      Darbība
   
   
               2.
            
            
               norāda, ka Fonda starpposma novērtējumā (EAC/06/05 nobeiguma ziņojums, 2006. gada 25. maijs) tā darbības ietekme uz tiešajiem labuma guvējiem kopumā vērtēta pozitīvi; tomēr atzīmē, ka ietekmi uz valsts institūcijām ir grūti pierādīt, ņemot vērā to, ka ir sarežģīti noteikt tiešu saikni starp Fonda projektu rezultātiem un minēto institūciju darbību;
            
         
               3.
            
            
               pauž gandarījumu, ka saistībā ar Fonda sniegto atbalstu Komisijai 2008. gadā tā ar Fonda darbību bija apmierināta par 97 %; jo īpaši uzsver, ka lielākā daļa Fondam iesniegto pieprasījumu attiecās uz politiku un ieguldījumu Eiropas kaimiņattiecību programmu sagatavošanā (32 %) un uz projektu izstrādi (21 %), plānošanu (11 %), apzināšanu (10 %) un izpildes uzraudzību;
            
         
               4.
            
            
               aicina Fondu nākamajam Revīzijas palātas ziņojumam pievienojamajā tabulā salīdzināt veikumu tajā finanšu gadā, kuram jāapstiprina budžeta izpilde, ar veikumu iepriekšējā finanšu gadā, lai iestādei, kas apstiprina budžeta izpildi, dotu iespēju labāk novērtēt Fonda darbību no gada gadā;
            
         
      Fonda darbības joma
   
   
               5.
            
            
               atzīmē, ka pēc tam, kad 2008. gadā pārstrādāja Padomes 1990. gada 7. maija Regulu (EEK) Nr. 1360/90, ar ko izveido Eiropas Izglītības fondu (6), Fonds ir ieguvis iespēju attīstīt specializētās zināšanas arī citās jomās, ne tikai tajās, kurās tas strādāja iepriekšējos gados; norāda, ka Regulā (EK) Nr. 1339/2008 ir noteikti jauni procedūras mehānismi, lai apstiprinātu Fonda tematiskās un ģeogrāfiskās darbības jomas paplašināšanu;
            
         
      Sadarbība ar Eiropas Profesionālās izglītības attīstības centru (Cedefop)
   
   
               6.
            
            
               ņemot vērā Fonda un Eiropas Profesionālās izglītības attīstības centra savstarpēji saistītās darbības jomas, aicina abas organizācijas cieši sadarboties un lūdz abu aģentūru direktoru sniegtajos darbības pārskatos regulāri par to ziņot;
            
         
      Iekšējā revīzija
   
   
               7.
            
            
               apstiprina, ka kopš 2006. gada Fonds ir īstenojis 12 no 27 Iekšējās revīzijas dienesta ieteikumiem; norāda, ka no 15 vēl neīstenotajiem ieteikumiem 6 ieteikumi tiek vērtēti kā “ļoti svarīgi”; tādēļ prasa, lai Fonds nekavējoties ievieš noteiktus iekšējās kontroles standartus (attiecībā uz procedūru dokumentēšanu, finanšu darījumu uzraudzību un darbību nepārtrauktību) un dažus ieteikumus saistībā ar cilvēkresursu vadību (cilvēkresursu vadība ikgadējā plānošanā un darbības pārskatos, mērķu noteikšana un darbinieku darbā pavadītā laika reģistrēšana);
            
         
      Cilvēkresursi
   
   
               8.
            
            
               pauž bažas par Revīzijas palātas konstatēto pārredzamības trūkumu darbā pieņemšanas procedūrās un par Eiropas Biroja krāpšanas apkarošanai (OLAF) iesaistīšanos, uzsākot izmeklēšanu (OF/2009/0370); attiecībā uz atlases kritērijiem un darbā pieņemšanas nosacījumiem norāda uz Eiropas Savienības nodarbinātības politikas pamatnostādnēm un jo īpaši uz Padomes 2000. gada 27. novembra Direktīvu 2000/78/EK, ar ko nosaka kopēju sistēmu vienlīdzīgai attieksmei pret nodarbinātību un profesiju (7); gaida, ka visas Eiropas Savienības aģentūras stingri ievēros vismaz šīs pamatnostādnes, un aicina Fondu rādīt priekšzīmi, nākotnē ieviešot taisnīgas, pārredzamas un sīki izstrādātas darbā pieņemšanas procedūras;
            
         
               9.
            
            
               mudina Fondu ziņot par tā cilvēkresursu sadalījumu; jo īpaši uzsver, ka, pienācīgi neņemot vērā cilvēkresursus ikgadējā plānošanā un darbības pārskatos, tas var traucēt Fonda darbības efektivitāti un Fonda personāla amata vietu sadalījuma un izmantošanas pārredzamību; turklāt uzsver, ka atsevišķu darbinieku darba mērķi ir labāk jāpieskaņo Fonda ikgadējiem un stratēģiskajiem mērķiem un ka, veicot ikgadējo darba un budžeta plānošanu, būtu jāņem vērā arī personāla darbā pavadītā laika reģistrēšanas sistēma;
            
         
               10.
            
            
               ņem vērā Revīzijas palātas konstatējumu, ka Fonda darbā pieņemšanas procedūrās ir vairākas nepilnības; jo īpaši uzsver, ka darbā pieņemšanas komisijām ir jāsniedz pietiekama informācija par ievērotajām procedūrām, cita starpā norādot pieņemto lēmumu pamatojumu un to pieņemšanas datumu, lai nodrošinātu minēto procedūru pārredzamību;
            
         
               11.
            
            
               tomēr atzīmē, ka Fonds ir paziņojis, ka saistībā ar Revīzijas palātas konstatējumiem un saskaņā ar Iekšējā revīzijas dienesta 2008. gadā veikto iekšējo revīziju tas ir veicis padziļinātu darbā pieņemšanas procedūru pārskatīšanu; tāpēc aicina Fondu informēt budžeta apstiprinātājiestādi par veiktajām darbībām un to rezultātiem;
            
         
               12.
            
            
               ņem vērā Fonda atbildi, kurā tas atzīst par pamatotu Revīzijas palātas viedokli attiecībā uz gadījumiem, kad konkrētiem darbiniekiem netika piešķirts ekspatriācijas pabalsts spēkā esošo noteikumu nepareizas interpretācijas dēļ; pauž atzinību Fondam saistībā ar solījumu izvērtēt minētos gadījumus un pēc tam veikt attiecīgus pielāgojumus;
            
         
               13.
            
            
               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti Parlamenta 2010. gada 5. maija rezolūcijā (8) par aģentūru darbību, finanšu pārvaldību un kontroli.
            
         
      (1)  OV C 304, 15.12.2009., 136. lpp.
   
      (2)  OV L 248, 16.9.2002., 1. lpp.
   
      (3)  OV L 354, 31.12.2008., 82. lpp.
   
      (4)  OV L 357, 31.12.2002., 72. lpp.
   
      (5)  OV L 255, 26.9.2009., 149. lpp.
   
      (6)  OV L 131, 23.5.1990., 1. lpp.
   
      (7)  OV L 303, 2.12.2000., 16. lpp.
   
      (8)  Pieņemtie teksti, P7_TA(2010)0139 (skatīt šā Oficiālā Vēstneša 241. lpp.).